Lega go le bjalo, ge nako e dutše e eya, ke ile ka nyama gape. Ke be ke nagana gore Makomanisi gantši a be a palelwa ke go phelela lentšu la ona. Ka 1971 dipelaelo tšeo di ile tša gakala ge ditho tše dingwe tša bafsa ba sehlopha sa rena di tšhuma Kgoro ya Botseta ya Sepania kua Frankfurt. Di ile tša dira seo e le ge di ipelaetša malebana le go hloka toka pušong ya bogateledi ya Sepania. Eupša ke be ke nagana gore ye e be e le tsela e fošagetšego ya go ntšha kgalefo. Ba bea mohlala o mobotse bjalo ka banna ba Bakriste. Bahlanka ba bodiredi ba kgethwa ka baka la dika tša bona tše dibotse tša moya. Ge ba nea dipolelo dibokeng, ba matlafatša tumelo ya rena. Ba re tutuetša gore re be mafolofolo kudu ka go etelela pele modirong wa boboledi. Ka baka la moya wa bona wa tirišano, ba kgothaletša lethabo le botee. (Baefeso 4:16) Ge nako e dutše e eya, le bona ba ka swanelegela go hlankela e le bagolo.